20 מאי 2020

**סדנאות מיומנויות לבכירים במב"ל**

**חלק ראשון (1-2.6) – מצוינות מנהיגותית**

הסדנה תעסוק בגורמים המגבירים/ מחלישים מצוינות במערכות אנוש מההיבט המנהיגותי והפסיכולוגי, כוללפיתוח מצוינות אישית, צוותית וארגונית בסביבה מורכבת, דינמית, כאוטית ואתגרית.

הסדנה תתמקד במודלים יישומיים.

**מתכונת הסדנה:**

כל מפגש בנוי משני משכים של שעה וחצי, וחצי שעה הפסקה ביניהם:

13:00-14:30

15:00-16:30

**מפגש ראשון 1.6:**

5 מודלים קשורים למצוינות מנהיגותית

1. יסוד המנהיגות: תיעול אנרגיות המשברים לאופקים מקדמים
2. ממדי העצמה
3. 10 ממדים של מצוינות מנהיגותית
4. אינטליגנציה של מורכבות
5. אינטליגנציה של עומק

3 גורמים חשובים המשפיעים על מצוינות מנהיגותית

1. עושר מנטאלי בהתמודדות עם סוגיות מורכבות. עקרון הלמידה המשותפת
2. איכות הטיפול במצבי לחץ וקונפליקט
3. איכות הפעלת כוח. הבחנה בין כוח, חוזק ועצמה

**מפגש שני 2.6:**

לומד או מת! היכולת האישית ללמוד ולהשתנות כמרכיב של מצוינות מנהיגותית

מודלים פסיכולוגים ליצירת שינוי בהרגלים

רמת האמון במערכת כפועל יוצא של מצוינות מנהיגותית

**הנחייה:**

מר הארי גוטסדינר - מנהל בביראד את התוכנית ל[לימודי הנחיית קבוצות](https://birad.biu.ac.il/Team-guideness), מצוינות אישית ופיתוח מנהיגות.

מר גוטסדינר הוא בעל תואר M.Sc בהנדסת עסקים ו M.A בפסיכולוגיה קלינית וארגונית. מזה שנים רבות משמש מר גוטסדינר כמרצה בכיר בפסיכולוגיה וחינוך באוניברסיטת בר-אילן, מאמן לניהול בכיר ויועץ ארגוני בכיר.

**חלק שני (3-4.6) - סדנת Storytelling**

**כללי:**

בעולם רועש, עתיר גירויים ומידע, עולם ה- Many 2 Many, נדרשים המנהיגים של היום להעביר מסרים ברורים, חדים, מניעים לפעולה ומותירי חותם. אירוע כמו מגיפת ה- Covid-19 למשל, הוא דוגמה טובה לדרישת אזרחי העולם ממנהיגיהם לפזר את הערפל הרב וחוסר הוודאות ולפרש עבורם את המציאות החדשה.

יתרה מזאת, מחקרים מראים כי המילניאלס (ילידי שנות ה-90 ואילך) מחפשים אחר משמעות העשייה לא פחות מהרווח שיש לצידה. בהנחה כי עד שנת 2025, 75% מכוח העבודה יהיו מילניאלס, על המפקדים והמנהלים של היום להיות מסוגלים לדבר אל הדור המילניום בשפתם שלהם, שפת ה"לשם מה".

סטוריטלינג, אם כך, היא מיומנות מנהיגותית מקדמת דנא, אך לאור המציאות הנוכחית, היא הופכת לכלי מנהיגותי של ממש להעברת מסרים, הנעה ורתימה.

סדנת הסטוריטלינג תחשוף את המשתתפים ל"מאחורי הקלעים של Storytelling", כיצד סיפור טוב עובד על המוח האנושי, ומאפשר להותיר חותם. הסדנה תכיר למשתתפים את "עשרת הדברות" של סיפור טוב, ותאפשר למשתתפי מב"ל להתנסות במיומנות ולקבל עליה משוב.

**מתכונת הסדנה:**

כל מפגש בנוי משני משכים של שעה וחצי, וחצי שעה הפסקה ביניהם:

13:00-14:30

15:00-16:30

**מפגש ראשון: 3.6**

|  |  |
| --- | --- |
| נעים להכיר | הסיפורים שאנחנו מספרים על עצמנו בהיכרות |
| סטוריטלינג והמוח | הסיפור מאחורי סטוריטלינג |
| איך עושים את זה | 10 הדיברות של סטוריטלינג |
| התנסות ומשוב | הסיפור שלי וערך מוביל |
| לתרגול | מחברת קומפוסטר – להעלות על הכתב כל מיני אירועים והתרחשויות מהשבועות החולפים שיתכן שניתן לספר עליהם סיפורים. |

**מפגש שני: 4.6**

|  |  |
| --- | --- |
| סטוריטלינג והקשבה | עבודה עם מחברת הקומפוסטר – למה אני שם לב שאני שם לב? מה מעניין אותי (חיות, אנשים, תהליכים, חומרים חדשות?) למה? כיצד ניתן לחדד את ההקשבה לעצמי ולאחרים. |
| זיקוק המסר | הכרות נוסח המינגווי ב- 6 מילים |
| Connecting the Dots | על הקשר בין סיפורי חיים ומי אני היום. |
| התנסות ומשוב | חיבור סיפור אישי לשיחת פתיחה/שינוי שאני עומדת להוביל וקבלת משוב. |
| מטלה למפגש מסכם | סיכום |

**הנחייה:**

מירב רוזנמן - פסיכולוגית ארגונית מומחית. מייעצת לארגונים גלובאליים, בהם טבע, נובל אנרגיה, וכיל. יותר מהכל אוהבת את הסיפורים שמאחורי האנשים והארגונים.